Arvind Sharma. Arvind Sharma (1940-yil 13-yanvarda tugʻilgan) — avstraliyalik-kanadalik hindshunos sanskrit olimi, McGill universitetining qiyosiy din professori, Buyuk Britaniya va Irlandiya Qirollik Osiyo jamiyati aʼzosi. Tadqiqot yoʻnalishlari: qiyosiy din, hinduizm va ayollarning dindagi oʻrni. Biografiyasi. Arvind Sharma Varanasida tugʻilib oʻsgan. 1962-yilda Allahabad universitetida tarix, iqtisod va sanskrit fanlari bakalavriatini tamomlagan. 1962—1968-yillarda. Gujarotda amaldor boʻlib xizmat qilgan. 1970-yilda Sirakuza universitetida iqtisod bo‘yicha magistr darajasini va 1974-yilda Harvard ilohiyot maktabida ilohiyot bo‘yicha magistr darajasiga ega chiqqan. 1978-yili Harvard universitetida sanskrit va hindologiya boʻyicha doktorlik darajasini yoqlagan. 1976—1980-yillarda Queensland universitetida, 1980—1987-yillarda Sidney universitetida Osiyo dinlaridan dars bergan. 1987-yilda Monrealdagi McGill universitetining dinshunoslik kafedrasi dotsenti etib tayinlangan. Hozirda u yerda dinshunoslik professori lavozimida ishlaydi. Sharmaning „Jahon dinlarida feminizm“ monografiyasi "Choice" jurnali tomonidan 1999-yilning eng yaxshi ilmiy monografiyalaridan biri deb topildi. Tanlangan asarlari. 50 dan ortiq kitoblar va 500 dan ortiq maqolalar muallifi, muharriri yoki hammuallifi. Uning mashhur asarlari qatoriga quyidagilar kiradi: